*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem Alūksnes novada pamata un vispārējās vidējās izglītības iestādēm darbinieku atlaišanas pabalstiem**

Ņemot vērā Alūksnes novada pašvaldības 2022. gada 5. aprīļa lēmumu Nr. 106 “Par Alūksnes novada pašvaldības vispārējās izglītības iestāžu institucionālo sistēmu”, 2023. gada 23. februāra lēmumu Nr. 34 “Par Strautiņu pamatskolas likvidāciju”,

pamatojoties uz Pašvaldību likuma 10. panta pirmās daļas ievaddaļu, Valsts un pašvaldību institūciju amatpersonu un darbinieku atlīdzības likuma 17. panta pirmo daļu, Darba likuma 112. pantu, likuma “Par pašvaldību budžetiem” 30. pantu, Alūksnes novada pašvaldības domes 27.05.2010. noteikumu Nr. 4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Izdalīt no atsavināšanas procesā iegūtajiem līdzekļiem finansējumu 83 184,00 EUR (astoņdesmit trīs tūkstoši viens simts astoņdesmit četru *euro*) apmērā Alūksnes novada pamata un vispārējās vidējās izglītības iestādēm darbiniekiem izmaksātu atlaišanas pabalstu un valsts sociālās apdrošināšanas obligāto iemaksu nodrošināšanai, saskaņā ar pielikumu.
2. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu iekļaušanu Alūksnes novada pašvaldības budžetā 2023. gadam.
3. Lēmums stājas spēkā ar tā pieņemšanu.

PIELIKUMS

Alūksnes novada pašvaldības

28.09.2023. domes lēmumam Nr…..

**Finansējums Alūksnes novada pamata un vispārējās vidējās izglītības iestādēm darbinieku atlaišanas pabalstiem**

|  |  |  |
| --- | --- | --- |
| **Uzskaites dimensija** | **Izglītības iestāde** | **Finansējums, EUR** |
| 09213 | Ernsta Glika Alūksnes Valsts ģimnāzija | 40 987 |
| 09221 | Strautiņu pamatskola | 32 355 |
| 09224 | Jaunannas Mūzikas un mākslas pamatskola | 9 842 |
| Kopā: | | 83 184 |